Mitmel puhul jäädvustati ainestikku Setumaalt. Etnomusikoloogia osakonna korraldatud välitöödel salvestas J. Tamm mitmerealise salvestussüsteemiga koore Kuldatsäuk, Helmine ja Leiko. Tartu Ülikooli kirjanduse ja rahvaluule osakonna välitöödel Värskas osales 27. juulist 4. augustini M. Sarv. M.-A. Remmel korraldas septembris kaks kogumiskäiku Vastseliina valda ja Setumaale.